hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Danny Blue belelát az emberekbe
Belelát az emberekbe a mentalista
Sármos és jóképű, belelát a nők fejébe és bárkit könnyedén manipulál. Mindez nála, ha úgy tetszik, munkaköri kötelesség, hiszen Danny Blue mentalista. Az igazsághoz persze hozzá tartozik, hogy nemcsak a nőket ismeri alaposan, hanem a férfiakat is. Különleges képességével pedig soha nem él vissza. Legalábbis nem jobban, mint mások.
Gyerekkora óta erre a pályára készült. Már egészen fiatalon remek megfigyelőképességgel és memóriával rendelkezett. Később azt is megtanulta, hogyan szórakoztasson ezzel másokat. Járt a műszaki egyetemre és dolgozott a maláj nagykövetségen is, de néhány éve úgy döntött, inkább a saját útjára lép.
– Fél év alatt lényegében az összes megtakarított pénzemet feléltem. De tudtam, hogy promotálnom kell magam, így az utolsó filléreimen nem ételt vettem, hanem feladtam egy hirdetést – meséli most már nevetve Danny. – A befektetés aztán megtérült, céges rendezvényeken szerepeltem itthon, dolgoztam külföldön, felléptem egy hajón, a Karib-tengeren. Az országos ismertséget aztán az hozta meg, hogy megnyertem a Kiválasztott című műsort.
– Milyen a jó mentalista?
– Kiváló a koncentrációs képessége, jó megfigyelő és ismeri az embereket. S persze vannak színészi képességei is.
– Mindezt a hétköznapokban hogyan tudod kamatoztatni?
– Segít abban, hogy jól válogassam meg a barátaimat. Odafigyelek az emberekre. Úgy tűnik, ez manapság annyira ritka, hogy önmagában is különlegessé tesz valakit. Ahogy meg lehet tanulni főzni, azt is el lehet sajátítani, hogy mire figyeljünk oda a másik emberrel való beszélgetés során, hogy jobban megértsük őt.
– Mindez csak az ismerősökkel működik, vagy annak a testbeszédét is meg lehet fejteni, akivel először találkozunk?
– Ha valaki a barátunk, akkor hajlamosak vagyunk arra, hogy az érzelmeinkre hallgassunk, és ne vegyük figyelembe az objektív jeleket.
– Az emberek viselkedésének az elemzése tanulható, de szükség van hozzá a megérzéseinkre is, jól gondolom?
– Ha valaki kellően empatikus, az persze nem rossz. De az érzelmek felismerésében jobban segítenek az objektív szempontok, mint a megérzések. Egy felmérés kimutatta, hogy az emberek csupán 54 százalékos pontossággal tudják megmondani valakiről, hogy hazudik vagy sem. Tehát a legtöbben jobban járnak, ha feldobnak egy pénzérmét.
– Ha valaki időt szán arra, hogy megpróbálja megtanulni a testbeszéd értelmezését, azt a hétköznapok során hogyan lehet hasznosítani?
– Segít megérteni az emberi kapcsolatokat, különösen a párkapcsolatunkat. Például, hogy ha a másik nem szól hozzánk, akkor az azért van, mert szomorú, nem pedig azért, mert mérges ránk. Ha ezeket az érzelmeket meg tudjuk különböztetni, akkor azzal sok konfliktust elkerülhetünk.
– Mentalistaként tulajdonképpen manipulálod az embereket.
– Igen, de azért, hogy szórakoztassam őket.
– Mi a helyzet a magánéletben? A manipuláció ott is működik?
– Minden ember használja a mindennapokban azt a képességét, hogy megpróbálja a másikat befolyásolni. Arra mindig vigyázok, hogy ezzel ne okozzak kárt senkinek. A manipulációnak egyébként a nők nálam sokkal nagyobb mesterei.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.